《旅舍感怀》
清代·王初桐

萧萧蠹叶下高藤，客舍惊心感慨增。万里星河秋早雁，一帘风慨夜深镫。

买田计就思阳羡，卖赋金完忆茂陵。几日阴晴浑未定，青山满眼曲阑凭。

作者简介：（1730—1821）清江苏嘉定人，初名丕烈，字于阳，号耿仲，又号竹所、巏堥山人。乾隆监生，官山东齐河县丞。治经史，精考据之学。工词，兼善戏曲。有《群书经眼录》、《夏小正正讹》、《水经注补正》、《十二河山集》、《济南竹枝词》、《齐鲁韩诗谱》、《杯湖欸乃》、《巏整山人词集》等。